Rettens dom (Sjette Afdeling) af 29. november 2017 –

Montel mod Parlamentet

(Sag T-634/16)

»Regulativ om omkostningsgodtgørelser og andre godtgørelser til Europa-Parlamentets medlemmer - godtgørelse til parlamentarisk assistance - tilbagesøgning af uretmæssigt udbetalte beløb - generalsekretærens kompetence - electa una via - ret til forsvar - bevisbyrde - begrundelsespligt - berettiget forventning - politiske rettigheder - ligebehandling - magtfordrejning - parlamentsmedlemmers uafhængighed - faktisk vildfarelse - proportionalitet«

1. Annullationssøgsmål–akter, der kan være genstand for søgsmål–begreb–akter, der fremkalder bindende retsvirkninger–søgsmål rettet mod en skrivelse fra Europa-Parlamentets generaldirektorat for finanser om tilbagesøgning af godtgørelser, som fejlagtigt var blevet udbetalt til parlamentarisk assistance–retsakt, der har rent oplysende karakter–ikke omfattet (Art. 263 TEUF) (jf. præmis 27 og 29)

2. Retslig procedure–stævning–formkrav–fastlæggelse af søgsmålets genstand–klar og præcis fremstilling af de påberåbte anbringender–stævning, hvorved der tilsigtes erstatning for de tab, der er forvoldt af en institution–manglende oplysninger om det lidte tab og årsagssammenhængen–afvisning [Rettens procesreglement, art. 76, litra d)] (jf. præmis 33 og 34)

3. Europa-Parlamentet–administrativ procedure–afgørelse fra Parlamentet om tilbagesøgning af et beløb, der fejlagtigt er blevet udbetalt til parlamentarisk assistance–tilsidesættelse af princippet electa una via–tilsidesættelse af princippet non bis in idem–foreligger ikke (Europa-Parlamentets præsidiums afgørelse om gennemførelsesbestemmelser til statutten for Europa-Parlamentets medlemmer, art. 68) (jf. præmis 80, 81 og 83)

4. EU-ret–principper–grundlæggende rettigheder–uskyldsformodning–afgørelse fra Parlamentet om tilbagesøgning af et beløb, der fejlagtigt er blevet udbetalt til parlamentarisk assistance–forenelighed med nævnte princip–betingelser (Den Europæiske Unions charter om grundlæggende rettigheder, art. 48, stk. 1) (jf. præmis 91)

5. EU-ret–principper–ret til forsvar–ret til kontradiktion–rækkevidde–pligt til at sætte den berørte i stand til at udtrykke sig mundtligt–foreligger ikke (Europa-Parlamentets præsidiums afgørelse om gennemførelsesbestemmelser til statutten for Europa-Parlamentets medlemmer, art. 68, § 2) (jf. præmis 104-106)

6. Europa-Parlamentet–regulativet om omkostningsgodtgørelser og andre godtgørelser til medlemmerne–godtgørelse til parlamentarisk assistance–kontrol med anvendelsen af udgifter til parlamentarisk assistance–bevisbyrde (Europa-Parlamentets præsidiums afgørelse om gennemførelsesbestemmelser til statutten for Europa-Parlamentets medlemmer, art. 33, § 1) (jf. præmis 119 og 120)

7. Institutionernes retsakter–begrundelse–forpligtelse–rækkevidde–afgørelse fra Parlamentet om tilbagesøgning af et beløb, der fejlagtigt er blevet udbetalt til parlamentarisk assistance (Art. 296 TEUF) (jf. præmis 130)

8. EU-ret–principper–beskyttelse af den berettigede forventning–betingelser–præcise løfter afgivet af administrationen–retssikkerhed–krav om, at retsakter, der skaber retsvirkninger, skal være klare og utvetydige (jf. præmis 140, 141, 143 og 144)

9. EU-ret–principper–ligebehandling–forskelsbehandling–begreb (jf. præmis 159 og 166)

10. EU-ret–principper–princippet om god forvaltningsskik–rækkevidde (jf. præmis 160)

11. Annullationssøgsmål–anbringender–magtfordrejning–begreb (jf. præmis 161)

12. EU-ret–principper–proportionalitet–rækkevidde (jf. præmis 233)

Angående

Dels et søgsmål støttet på artikel 263 TEUF med påstand om annullation af afgørelsen fra Parlamentets generalsekretær den 24. juni 2016 om inddrivelse hos sagsøgeren af et beløb på 77276,42 EUR, som fejlagtigt var blevet udbetalt til parlamentarisk assistance, af meddelelsen om og gennemførelsesforanstaltningerne til denne afgørelse, som var indeholdt i skrivelserne af 5. og 6. juli 2016 fra generaldirektøren for Parlamentets generalsekretariat for finanser, samt af den dertil hørende debetnota af 4. juli 2016, dels et søgsmål støttet på artikel 268 TEUF med påstand om erstatning for det tab, sagsøgeren angiveligt har lidt bl.a. som følge af den nævnte afgørelse.

Konklusion

1) Afgørelsen fra Parlamentets generalsekretær af 24. juni 2016 om hos Sophie Montel at inddrive et beløb på 77276,42 EUR, som fejlagtigt var blevet udbetalt til parlamentarisk assistance, og den dertil hørende debetnota af 4. juli 2016 annulleres, for så vidt som de vedrører beløb, der blev udbetalt i perioden mellem februar og april 2015.

2) I øvrigt frifindes Europa-Parlamentet.